CELEX: 32018D1228(01)
Language: da
Date: 2018-12-10 00:00:00
Title: Europa-Parlamentets Præsidiums afgørelse af 10. december 2018 om ændring af gennemførelsesbestemmelserne til statutten for Europa-Parlamentets medlemmer

28.12.2018   
               
               
                  DA
               
               
                  Den Europæiske Unions Tidende
               
               
                  C 466/8
               
            
         EUROPA-PARLAMENTETS PRÆSIDIUMS AFGØRELSE
         af 10. december 2018
         om ændring af gennemførelsesbestemmelserne til statutten for Europa-Parlamentets medlemmer
         (2018/C 466/02)
         EUROPA-PARLAMENTETS PRÆSIDIUM HAR —
         under henvisning til traktaten om Den Europæiske Unions funktionsmåde, særlig artikel 223, stk. 2,
         under henvisning til statutten for Europa-Parlamentets medlemmer (1),
         under henvisning til artikel 25 i Europa-Parlamentets forretningsorden,
         ud fra følgende betragtninger:
         
                     (1)
                  
                  
                     I overensstemmelse med artikel 69, stk. 1, i gennemførelsesbestemmelserne til statutten for Europa-Parlamentets medlemmer (2) (»gennemførelsesbestemmelserne«) kan Præsidiet foretage en årlig indeksering af beløbene for godtgørelse af rejseudgifter, dagpenge og generelle udgifter, idet den årlige indeksering ikke kan være højere end den årlige inflation i Den Europæiske Union siden oktober måned i det forudgående år som offentliggjort af Eurostat.
                  
               
                     (2)
                  
                  
                     Som meddelt af Eurostat den 16. november 2018 var inflationen i Den Europæiske Union i perioden fra oktober 2017 til oktober 2018 på 2,2 %. De nye beløb, der fremkommer som følge af justeringen til dette inflationsniveau, bør anvendes fra den 1. januar 2019, og gennemførelsesbestemmelserne bør ændres i overensstemmelse hermed.
                  
               
                     (3)
                  
                  
                     I overensstemmelse med artikel 69, stk. 2, i gennemførelsesbestemmelserne foretages der efter omstændighederne en årlig indeksering af den maksimale månedlige godtgørelse af udgifter til assistance fra personlige medarbejdere som omhandlet i artikel 33, stk. 4, i gennemførelsesbestemmelserne på grundlag af oplysninger, der er indsamlet i medfør af artikel 65 i vedtægten for tjenestemænd i Den Europæiske Union, som fastsat ved Rådets forordning (EØF, Euratom, EKSF) nr. 259/68 (3).
                  
               
                     (4)
                  
                  
                     Kommissionen har i denne forbindelse fastsat tilpasningssatsen for 2018 til 1,7 %. Det maksimale månedlige beløb for godtgørelse af medlemmernes udgifter til assistenter bør derfor forhøjes til 24 943 EUR med virkning fra den 1. juli 2018.
                  
               
                     (5)
                  
                  
                     I lyset af regnskaberne for den supplerende (frivillige) pensionsfond er det nødvendigt at træffe en række økonomisk uundgåelige foranstaltninger med henblik på at forbedre den supplerende (frivillige) pensionsfonds bæredygtighed, imødegå det stigende likviditetsproblem og reducere det aktuarmæssige underskud og de negative konsekvenser for de europæiske skatteydere.
                  
               
                     (6)
                  
                  
                     Med henblik herpå og med henblik på at respektere de erhvervede rettigheder for modtagere, der allerede modtager en pension, bør de nærmere bestemmelser for den supplerende frivillige pension for de modtagere, der ikke opfylder alle betingelserne for at modtage pension senest den 1. januar 2019, ændres som følger: Pensionsalderen for modtagere af den supplerende (frivillige) pensionsordning bør forhøjes fra den nuværende alder på 63 år til 65 år, og der bør indføres en afgift på 5 % for alle pensionsbetalinger, der udbetales efter den 1. januar 2019. Disse foranstaltninger udgør de mindst indgribende foranstaltninger, der er mulige for de pågældende personer —
                  
               TRUFFET FØLGENDE AFGØRELSE:
         
            Artikel 1
            Gennemførelsesbestemmelserne ændres som følger:
            
                        1)
                     
                     
                        Artikel 15, litra c), affattes således:
                        
                                    »c)
                                 
                                 
                                    ved rejser med bil: 0,53 EUR pr. km, eventuelt forhøjet med prisen for færgeoverfart eller anden lignende transport med et godtgørelsesloft på 1 000 km pr. udrejse eller hjemrejse.«
                                 
                              
                  
                        2)
                     
                     
                        Artikel 20, stk. 1, litra a), affattes således:
                        
                                    »a)
                                 
                                 
                                    for de første 50 km: 23,63 EUR«.
                                 
                              
                  
                        3)
                     
                     
                        I artikel 22 foretages følgende ændringer:
                        
                                    a)
                                 
                                 
                                    Stk. 1 affattes således:
                                    
                                       »1.   Det maksimale årlige beløb til godtgørelse af rejseudgifter i de i artikel 10, stk. 1, litra b), omhandlede tilfælde er 4 454 EUR«.
                                    
                                 
                              
                                    b)
                                 
                                 
                                    Stk. 3, første afsnit, affattes således:
                                    
                                       »3.   Det maksimale årlige beløb til godtgørelse af faktisk afholdte rejseudgifter i forbindelse med rejser foretaget af udvalgs- og underudvalgsformændene for at deltage i konferencer eller arrangementer vedrørende et emne af europæisk karakter, som henhører under deres udvalgs eller underudvalgs sagsområde, og som har en parlamentarisk dimension, er 4 454 EUR. Deltagelsen kræver forudgående tilladelse fra Parlamentets formand, efter at det er blevet kontrolleret, at der er midler til rådighed inden for rammerne af det ovennævnte maksimale beløb.«
                                    
                                 
                              
                  
                        4)
                     
                     
                        Artikel 24, stk. 2, affattes således:
                        
                           »2.   Hvis den officielle aktivitet finder sted inden for Unionens område, modtager medlemmerne en fast godtgørelse på 320 EUR.«
                        
                     
                  
                        5)
                     
                     
                        Artikel 26, stk. 2, affattes således:
                        
                           »2.   Den månedlige godtgørelse i henhold til artikel 25 er 4 513 EUR.«
                        
                     
                  
                        6)
                     
                     
                        Artikel 33, stk. 4, affattes således:
                        
                           »4.   Den maksimale månedlige godtgørelse af udgifter til alle de i artikel 34 omhandlede personlige medarbejdere udgør 24 943 EUR.«
                        
                     
                  
                        7)
                     
                     
                        I artikel 76 foretages følgende ændringer:
                        
                                    a)
                                 
                                 
                                    Stk. 1 affattes således:
                                    
                                       »1.   En supplerende pension, der forfalder til betaling til tidligere medlemmer eller andre modtagere i henhold til artikel 1, 3 og 4 i bilag VII til omkostningsregulativet inden den 1. januar 2019, udbetales fortsat i henhold til dette bilag indtil den 31. december 2018.«
                                    
                                 
                              
                                    b)
                                 
                                 
                                    Stk. 2 affattes således:
                                    
                                       »2.   Enhver supplerende pension, der endnu ikke er forfaldet til betaling den 1. januar 2019, fastsættes og betales i henhold til artikel 1 og 2 i bilag VII til omkostningsregulativet i overensstemmelse med følgende betingelser og undtagelser:
                                       
                                                   a)
                                                
                                                
                                                   Pensionen udbetales fra den første dag i den kalendermåned, der følger efter den dato, hvor medlemmet fylder 65 år.
                                                
                                             
                                                   b)
                                                
                                                
                                                   Pensionen er omfattet af en særlig afgift, der beløber sig til 5 % af det nominelle beløb for pensionen. Afgiften betales direkte til den supplerende (frivillige) pensionsfond.«
                                                
                                             
                                 
                              
                                    c)
                                 
                                 
                                    Følgende nye stykke indsættes:
                                    
                                       »2a.   Den supplerende (frivillige) pension til andre modtagere, jf. artikel 3 og 4 i omkostningsregulativets bilag VII, som den 1. januar 2019 endnu ikke er forfaldet til betaling, pålægges en særlig afgift, der beløber sig til 5 % af det nominelle beløb for pensionen. Afgiften betales direkte til den supplerende (frivillige) pensionsfond.«
                                    
                                 
                              
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
            Denne afgørelse anvendes fra den 1. januar 2019 med undtagelse af artikel 1, stk. 6, der anvendes fra den 1. juli 2018.
         
         
            (1)  Europa-Parlamentets afgørelse 2005/684/EF, Euratom af 28. september 2005 om vedtagelse af statutten for Europa-Parlamentets medlemmer (EUT L 262 af 7.10.2005, s. 1).
         
            (2)  Europa-Parlamentets Præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer (EUT C 159 af 13.7.2009, s. 1).
         
            (3)  EFT L 56 af 4.3.1968, s. 1.